ELDORÁDO
Námorná miestnosť.
Pridlho som sa tu nezastavil.
Larry, sústreď sa.
Prehľadajme to tu a nájdime dôkaz o narušení.
Niekto prečesal egyptskú kolekciu a presunul na poschodie tú kocku.
Musíme ho zastaviť, než znova zaútočí.
Tak veľmi túžim byť znova na mori.
Nespomínal si ešte včera,
ako vás nepriateľská loď rozstrieľala na kúsky?
Hej, a nestalo by sa to, keby tá cháska
počúvala moje rozkazy.
- Mne sa zdá, že si hovoril... - Osmanské kormidlo.
Nikto ich nevedel zostrojiť lepšie.
A to je fakt.
- „Ladnosť náboja... - „Tá ladnosť náboja...
- ...súmernosť ramien... - ...súmernosť ramien...
- ...zakrivenie obruče. - ...obruče.
- Úplná dokonalosť.“ - Úplná dokonalosť.“
To hovoríš zakaždým.
Prezreli sme všetko. Poďme.
Stan, počkaj. Pozri sa.
Trhlina.
Bože. Naberáme vodu.
KLIATBA
OSMANSKÉ KORMIDLO
KURÁTORSTVO
Som na obálke.
„Sky Vanderhouvenová, hrdinka Babylonu.“
Som na teba veľmi hrdý.
Dolu sa niečo deje.
Nič nie je lepšie, ako prežiť zúrenie mora. Nabudúce, Poseidón.
Ešteže ste v poriadku. Čo sa stalo?
Z osmanského kormidla sa leje voda ako z rozderavenej lode.
Ale takých som už opravil.
Trocha dechtu.
Stále to viem.
Námornú miestnosť som pri triedení mala na starosti ja.
Toto je kormidlo z lode, ktorej velil Hamza Sadik.
Toto bolo kormidlo admirála Hamzu Sadika?
Viem, že je osmanské. Ani sa mi neprisnilo, že by bolo jeho.
Takže asi vieš, kto to bol.
Každý morský vlk vie, kto bol Sadik.
Je to môj hrdina.
Vážne? Ešte som ťa nepočul o ňom hovoriť.
To žartuješ.
Áno, žartujem.
Hovoríš o ňom neustále.
Podľa historikov si pred smrťou prial,
aby kormidlo spočinulo na dne Egejského mora.
Ale to sa nestalo.
Namiesto toho si ho celé storočia posúvali zberatelia.
To je pre prekliaty artefakt typické.
Ale už nie.
Kamoško, berieme ťa domov.
Priatelia, bude mi cťou splniť posledné želanie admirála Sadika.
Prosím, dovoľte mi zúčastniť sa tejto výpravy.
Naozaj viem pomôcť.
Egejské more poznám ako svoju dlaň.
Svoju dlaň, ani Egejské more, si nevidel už desaťročia.
Námorník nikdy nezabúda.
Verte mi, s mojimi skúsenosťami
bude táto misia ľahká ako facka.
Dobrý nápad.
A Larryho ukryjeme ľahko.
Môžeme ho nosiť v bowlingovej taške.
Je to riskantné, ale Larryho expertíza sa zíde.
Mal by ísť, keďže ja nemôžem.
Čože? Prečo?
Píše Georgia. V múzeu sa niečo stalo.
Bude to vážne, lebo zajtra sa máme všetci dostaviť.
Bez výnimky.
Oci, zdá sa, že budeš prvýkrát sólo dospelák na misii.
Hej, pôjde ti to od ruky. Ja som to robila celé leto.
A okrem toho, som od teba o stovky rokov starší,
takže najdospelejší dospelák som vlastne ja.
Zamieriť na dobrodružstvo.
Takže ty si pirátska lebka.
Presnejšie povedané, som pirát bez tela.
Margie to berie lepšie, ako som si myslela.
Hej, Margie, ako dlho ešte?
Čoskoro sme v Istanbule, kamarát.
V Istanbule?
Kopa miest je k Egejskému moru bližšie.
Prečo Istanbul?
Je to skvelé miesto na požičanie lode.
Keďže bol sídlom Osmanskej ríše, tam je aj pamätník pre admirála Sadika.
Možno sa tam o ňom dozvieme viac.
Typický ocko.
Vždy, keď niekam cestujeme, musíme ísť okľukou
kvôli nejakej historickej budove.
Som za.
Na vlastné oko uvidím admirálovo obľúbené mesto.
Škoda, že Stanley to zmešká.
Mora sa radšej zdržím.
Niečo ma na tej veľkej vode znervózňuje.
Každopádne, vďaka, že mi pomáhaš.
Vyšetrovanie pôjde rýchlejšie, keď sa budeme môcť zhovárať.
Oci, je všetko v poriadku?
Áno.
Ale... Vy a aj mama ste v tomto profíci,
a nechcem vás sklamať.
Nemusíš byť bezchybný. Sme skrátka radi, že si tu.
Inak, nevieš, prečo Margie chcela ísť do Istanbulu?
Čože? Nepamätáš si to?
Bol to tvoj nápad.
Na to si nespomínam.
Ahojte! Mali ste šťastie s loďou?
Hej, je ich tu na mraky.
Nikto si už celé dni žiadnu nepožičal.
Nikto si nepožičiava lode, lebo sa boja.
V meste vládne povesť, že keď sa lode dostanú k istej časti mora,
tajomný hlas im prikáže otočiť sa.
A tie, ktoré tak neurobia, zmiznú vo víre.
Lode miznú, akoby ich spláchli do obrieho záchoda.
Nezmysel. Historky z mora vždy preháňajú.
Myslíte, že brada Čiernej brady bola fakt čierna?
Nie. Sivá ako nejakého dedka.
Rozhodnuté, vyplávame zajtra.
Do pelechov. Musíme sa pripraviť na dlhý deň na mori.
Počúvate?
Kapitán vám dal rozkaz.
Rozkaz, kapitán Larry.
Poďte.
Vyspíme sa na palube pod hviezdami.
Niet lepšieho spôsobu, ako začať skvelú plavbu.
Nemôžem Rufusa nechať samého.
Budem spať tu.
A ja idem s Margie.
Prepáč, oci, ale chrápeš ako mrož, ktorý chrumká oriešky.
Tu velím ja.
Aspoň ty si pospíš.
Oci?
Oci, to si ty?
Larry, pozor.
Dones z kuchyne soľničku.
- Soľničku? - Rýchlo!
- A čo teraz? - Hoď ju po ňom.
Ako si to vedel?
Stará povera.
Keď si námorníci podávajú soľ, spôsobí to hrozné nešťastie.
Ešte že si tu. Budeme potrebovať všetku pomoc.
Zmeškala som mátožného piráta?
Máš sa sústrediť na iný detail.
Napadol ma.
Nič sa neboj, kostička.
Ak sa vráti, Margie si ho podá.
Mal by som ťa hodiť cez palubu za to, že si opustil svoje miesto.
Oci, kde si bol?
Ja neviem.
Jednu sekundu som spal a druhú som sa prechádzal po prístave.
Znovu som musel stratiť vedomie.
Je mi to ľúto.
Zmizol som, keď ste ma potrebovali. Prvýkrát bez mamy
a mám pocit, že vás ohrozujem.
Nemôžeš za to.
Je to iba vedľajší účinok tej temnoty.
Vytratí sa to.
Však, Russ?
Jasné.
Pokračujme na juhozápad. Dostaneme sa tam v rekordnom čase.
Si si istý? V tom smere hlásia zlé počasie.
Nikdy svojho kapitána nespochybňuj.
Kormidelník, Larryho veľkoleposť zvládne pár mráčikov.
Meno našej lode. Práve som ho vymyslel.
Drž tempo, morská krysa. Plnou parou vpred.
Larryho veľkoleposť?
Bojím sa o ocka.
Čo ak znovu statí vedomie, keď pôjde do tuhého, ako včera?
Či ako s tým lampášom v Transylvánii?
No tak. Snaží sa, ako len môže.
Viem. Ale ak sa to stane v nesprávny čas, bude problém.
Musíme sa pripraviť na najhoršie.
Možno máš pravdu. Dávajme naňho pozor.
Čo robíš, mladý muž?
Zdvíhaš plachtu alebo pučíš zemiaky?
Takto nás to učili v lodnom tábore.
Tvoj luxusný tábor ťa to naučil zle.
Urob to poriadne.
Admirál, pomôž mi.
Moja posádka ma nepočúva.
Akoby som mal déjà vu.
Stále žiadne známky narušenia.
Hank, ako idú opravy dverí?
Máš načasovanie profesionálneho perkusionistu.
Chýba mi hranie s Alexom.
Odkedy sa vrátil, je zaneprázdnený, takže som už dávno nemal príležitosť.
Chodidlá, teraz ma nesklamte!
Už sme skoro tam.
Je skoro čas splniť admirálovo prianie.
Vráťte sa.
Ihneď!
Larry, je to omnoho horšie, ako sme očakávali.
Mali by sme ten hrozivý hlas počúvnuť.
Plňte si rozkazy. Na miesta!
More je príliš divoké.
Musíme sa vrátiť hneď, inak sa nevrátime už nikdy.
Pche!
Zbabelec, ktorý sa mi ani neukáže, mi nebude rozkazovať.
Osmania! Sú to Osmania!
To musí byť posádka admirála Sadika.
A nie sú radi, že nás vidia.
Nezmysel.
Ak je to jeho posádka, sú našimi spojencami.
Vyriešim to.
Ahoj, priatelia!
Prišli sme si uctiť vášho admirála Hamzu Sadika!
Pozrite, máme vaše kormidlo.
Russ, čo to robíš?
Máš byť pri plachtách.
Prepáč, oci, ale je to pohotovosť.
Neriskujeme stratu vedomia.
Nebuď smiešny. Som v poriadku. Preč od kormidla.
Každý v meste to hovoril.
Dostaň nás odtiaľto!
Ešte nie! Musíme pochovať kormidlo!
Nemôžeme. Chcú, aby sme odišli.
Nejde o to, čo chce posádka.
Ale o to, čo chce admirál.
Nesklamem ho.
Hotovo.
To máš za to, že mi neveríš.
Dôverujem ti.
Vidíš? Nechcú ho.
Russ, nebudem to opakovať.
Choď naspäť k plachtám!
Počkať! Toho sa nechytaj!
Hlavnú plachtu!
Prepáčte mi...
Larry, nechaj nás to vyriešiť.
Vypočujte ma. Viem, že som to pokašľal, ale...
Nielenže si to pokašľal, ale bol si poriadne hnusný.
A nepočúval si Margie a Pan, keď nás varovali o tom víre.
Kvôli tvojim hrozným rozhodnutiam sme skoro stroskotali.
Potrebujeme vychladnúť.
A potom zistíme, čo urobiť s tým kormidlom.
Asi to tam nešlo veľmi dobre, čo?
Asi moja najhoršia misia.
A keď si pomyslím na tú predošlú, to je čo povedať.
Čo máš na mysli, kamoško?
Keď som začal s pirátstvom, nikto ma nebral vážne.
Tvrdo som makal na svojej reputácii,
ale vždy ma považovali za druhoradého.
A na mori nemáš okrem reputácie nič.
To chápem, kostička.
Na celom svete mám len Rufusa a svoje dobré meno.
Presne! Ty to chápeš.
Legendu o admirálovi Sadikovi som počul od tureckého kupca,
a zrazu som vedel, čo robiť.
Ak by som bol viac ako on, možno by ma konečne rešpektovali.
Tak som sa o ňom všetko dozvedel a správal som sa ako on.
A fungovalo to!
Jedného dňa som bol na honbe za bájnou slonovinovou truhlicou.
Málokto veril, že existuje.
A preto som ju chcel ešte viac.
K posádke som bol ako netvor.
Si na nás pritvrdý. Tvoje ambície nás zničia!
Náročný. Nemilosrdný.
Plňte rozkazy!
Musíme sa vrátiť!
Nepočúval som, keď mi povedali, že ísť za truhlicou je zlý nápad.
Bola skutočná a ukrývala skvostný poklad.
Ale moja posádka mala pravdu.
Bola to pasca.
Nepriateľská posádka nás vlákala
do úzkej uličky a rozstrieľala nás na márne kúsky.
Takže som znovu sklamal vzor admirála Sadika.
Naskoč si, kostička. Niečo ti chcem ukázať.
Pamätník admirála Sadika.
Kým ste boli preč, prečesala som mesto.
Preklepla som si toho Sadika.
Pozrime sa za pamätník.
Admirálove posledné slová.
Cítil sa zodpovedný za nepodarené obliehanie.
Bol obklopený nepriateľmi
a jeho posádka ho prosila, aby sa vrátil, ale on odmietol.
Bojovali tvrdo, ale čoskoro prišla porážka.
Sadik skočil cez palubu, aby sa zachránil.
Ako mohol?
Ozajstný kapitán je na lodi prvý a odchádza z nej posledný.
Aj s dôstojníkom ich našli pridŕžať sa toho prepychového kormidla.
Keď sa vrátili do Istanbulu,
Sadikovi udelili tamtú medailu za odvahu.
Keď to počul dôstojník, so znechutením odišiel z námorníctva.
Dôstojník.
Tak ten ma asi v noci napadol.
Asi si svoju zlosť vzal až za hrob.
Zdá sa, že som sa admirálovi Sadikovi podobal až príliš.
Kvôli svojej tvrdohlavosti som vystavil Alexa a deti nebezpečenstvu.
Pravda, ale stále sa od neho môžeš niečo naučiť.
Prečítaj posledné riadky.
„Keby som nebol taký arogantný a zbabelý, moja posádka sa mohla vrátiť domov.
Keby som mohol, ponoril by som sa až na dno, vrátil kormidlo na loď
a dal im koráb, ktorý ich dopraví na večný odpočinok.“
To musíte urobiť. Však?
Dobrý kapitán vie, kedy počúvať slová posádky.
Bol som blázon. Mrzí ma to.
Ak mi dáte druhú šancu,
môžeme kormidlo naveky odkliať.
Všetci si tam zaslúžime druhú šancu.
Čakáme na povel, kapitán.
Larry nebol jediný, kto minule urobil chyby. Prepáč.
Viem, že si niečím prechádzaš,
a chcem, aby si vedel, že ti všetci veríme.
A dôverujeme ti.
Vďaka, Russ.
Poď sem, synček.
Plavbyschopná.
Poškodená loď je znakom skúsenosti.
Tak sa vydajme na more.
Vráťte sa! Ihneď!
Už idú.
Udržíte ju na hladine, kým budem dolu?
Vykonáme, kapitán. Ale nebuď tam dlho.
Ako dlho môžeš byť pod vodou?
Nemám pľúca, takže navždy.
Spustiť kotvy.
Funguje to! Oci, si génius.
To bude problém.
Chcú preseknúť laná!
Počkaj. Mám nápad.
Hoď to naňho.
Soľničku?
To mi ukázal Larry. Nepýtaj sa.
Mám ho!
Držte sa!
Túto medailu si zaslúžite vy.
Váš admirál urobil chybu. Mal vás poslúchnuť.
Mal s vami ostať.
Ale poslal nás uctiť si vašu odvahu.
Opustite svoj hnev a odíďte odtiaľto.
Misia splnená, admirál.
Tentokrát naozaj.
Nie...
Posádka sa vrátila!
- Všetci ste mi veľmi chýbali. - Aj ty nám, mami.
Mala si vidieť ocka. Bol skvelý.
Myslíš na misii, alebo keď som tancoval v reštaurácii?
Sladký ako turecký med, čo?
Som rada, že nechápem vtípky z tejto cesty.
Rád ťa vidím, kamoško.
Aj ja teba. Aká bola cesta?
Celkom dobrá.
Plavil som sa. Trochu som sa pozoroval. Niečo som sa o sebe naučil.
Bolo to veľmi užitočné.
Našiel si toho votrelca?
Bohužiaľ nie.
Ale s Hankom sme si ukuli nové priateľstvo.
Našli sme bratstvo v piesni.
Ospravedlň ma.
Posledné dni ma unavili.
Uložím sa včaššie.
Hej, Stan.
Pripomenulo mi to, že som ti chcel niečo povedať...
Nevadí. Dobrú, kamarát.
Preklad titulkov: Martina West